פירוש נוסף ערך זה עוסק בעיר הפולנית ורוצלב, המוכרת גם בשם ברסלאו. אם התכוונתם לערים אחרות בעלות שם דומה, ראו ברסלב (פירושונים).

חנות הכלבו של האחים באראש בסגנון אר-נובו בורוצלב
**ורוצלב** (בפולנית: **Wrocław**, נהגה: וְרוֹצְווַאף; ‏האזנהⓘ‏?‏; גרמנית: **Breslau**, ‏האזנהⓘ‏?‏, בְּרֶסְלָאוּ; בצ'כית: **Vratislav**; בלטינית: **Wratislavia** או **Vratislavia**; ביידיש: **ברעסלע** או **ברעסלוי**), היא העיר הרביעית בגודלה בפולין ושוכנת בדרום מערב פולין, על גדות נהר האודר. כמו כן היא בירת פרובינציית שלזיה תחתית. נכון ל-31 בדצמבר 2020 אוכלוסיית העיר מונה 641,928 נפשות.

העיר מהווה צומת מרכזי בין הים הבלטי, הים האדריאטי, מרכז אירופה ומזרחה.

היסטוריה
--------

ורוצלב נזכרת בכתובים לראשונה בשנת 900, כעיר שוק (Marktstadt) סלאבית השוכנת על אי בין ערוצי הנהר אודר. במאות הבאות עברה השליטה בעיר מיד ליד. בשנת 990 נכבשה על ידי הנסיך מיישקו הראשון מבית פיאסט. ב-992 נכבשה על ידי ממלכת פולין. מ-1038 ועד 1054 חזרה לשליטת נסיכי פיאסט. ב-1054 חזרה לשליטת ממלכת פולין, ששלטונה נמשך עד 1202. לאחר מכן עברה לידי דוכסות שלזיה.

בשנת 1335, לאחר 350 שנות שלטון פולני, עברה העיר לשלטון גרמני, תחילה בידי מלכות בוהמיה, כחלק מן האימפריה הרומית הקדושה. ב-1741, במהלך מלחמת הירושה האוסטרית, ממלכת פרוסיה שטענה לבעלות על מרבית שטחי שלזיה שלחה חיילים כדי לכבוש את העיר (שאז נקראה **ברסלאו**) מידי ממלכת הבסבורג ששלטה בעיר באותה התקופה. העיר נכבשה על ידי החיילים שלא נתקלו בהתנגדות צבאית כלשהי. ב-1742 נחתם הסכם ברסלאו (אנ') שהביא לסיומה של המלחמה השלזית הראשונה שהייתה חלק ממלחמת הירושה האוסטרית. במסגרת ההסכם העבירה מריה תרזה, הארכידוכסית של אוסטריה את רוב שטחה של שלזיה (כולל ברסלאו) לממלכת פרוסיה שסיפחה אותו אליה. מאוחר יותר העיר אוחדה יחד עם ממלכת פרוסיה לתוך הקיסרות הגרמנית, ולאחר מלחמת העולם השנייה, סופחה למדינה הפולנית החדשה. רוב תושביה הגרמנים גורשו מיד לאחר המלחמה (מאוכלוסייה של כ-630 אלף בשנת 1939 נותרו 171,000 בשנת 1946). רבים מהגרמנים שנותרו נדחקו בשנים שלאחר המלחמה, ופולנים שגורשו משטחים שסופחו לברית המועצות במזרח פולין התיישבו בעיר.

ב-1982, בזמן המשטר הצבאי בפולין, הוקם בורוצלב הארגון האנטי-קומוניסטי האלטרנטיבה הכתומה. גמדי ורוצלב מברונזה שנוצרו להנצחתו הפכו לנפוצים בעיר.

העיר בהיסטוריה היהודית
----------------------

 ערך מורחב – **יהדות ברסלאו**  

בהיסטוריה היהודית נודעת ורוצלב בעיקר בשם "בְּרֶסְלַאוּ" או "בְּרֶסְלוֹי" (כתיב יידי: ברעסלויא). בעיר הייתה קיימת קהילה יהודית ענפה כבר מהמאה ה-12. במאה ה-19 זכה לתהילה ויוקרה בית-המדרש לרבנים ששכן בעיר - מוסד לימודי לחכמת ישראל, שנוהל על ידי פרופ' הרב זכריה פרנקל ושימש אבן שואבת לצעירים המעוניינים בלימודי יהדות בגישה אקדמית ומודרנית, ולמעוניינים להכשיר עצמם לתפקידי רבנות בקהילות נאורות. בשנת 1870 חיו בעיר כ-17,500 יהודים ובשנת 1933 כ-20,000 יהודים.

### אוסף הסמינר התאולוגי

בבית המדרש לרבנים בברסלאו היה קיים אוסף כתבי יד יהודיים שמנה 30,000 פריטים, ובתוכו היה האוסף של ויטה ליאון סראוול. במלחמת העולם השנייה החרימו הנאצים את האוסף, והוא הוחזר לאחר המלחמה, אך חלקו אבד. האוסף מפוזר בין מוסדות שונים בוורשה, מוסקבה, ירושלים, ניו יורק, פראג, ואוספים פרטיים. חלק גדול מהספרייה הועבר לשווייץ ופוזר בין קנטונים שונים. לפני כעשר שנים נאספו החלקים השונים והאוסף שוכן כיום בספריית הקהילה היהודית בציריך.

לאחרונה[דרושה הבהרה] האוסף הוחזר לקהילה היהודית של ורוצלב (ברסלאו), שהיא היורשת החוקית של בית המדרש. הודות לשיתוף פעולה מוצלח של מוסדות שונים, כתב היד ואינקונבולות מאוספו של ויטה ליאון סראוול הופקדו בספרייה של אוניברסיטת ורוצלב (ברסלאו).[דרוש מקור]

אתרים בעיר
----------

* כיכר השוק ובית העירייה הישן Rynek Główny
* כיכר המלח Plac Solny
* פנורמה רקוואויצה Panorama Racławicka בה הוצג ציור של יאן סטיקה
* אוסטרו טומסקי (אי הקתדרלה) Ostrów Tumski
* בית כנסת החסידה הלבנה

ספורט
-----

קבוצת הכדורסל שלונסק ורוצלב היא מהבולטות בפולין. נכון ל-2021 הקבוצה זכתה ב-17 אליפויות, מהן חמש ברצף בין השנים 1998–2002. קבוצת הכדורגל של המועדון, המארחת את משחקיה הביתיים באצטדיון העירוני, זכתה פעמיים באליפות ליגת העל הפולנית, בה היא משחקת גם כיום (2023).

ורוצלב אירחה 3 פעמים את אליפות העולם באקרובטיקה בשנים: 1995, 2000 ו-2010. ב-2017 אירחה העיר את משחקי העולם, אירוע הספורט המרכזי בעולם הספורט של הענפים שאינם אולימפיים.

תחבורה
------

מדרום לעיר עובר הכביש המהיר A4 המקשר אותה ממזרח לשלזיה עילית ולקרקוב וממערב לדרזדן. בצדה הצפוני והמערבי עובר כביש A8, המתחבר עם כביש S5 שמוביל לכיוון פוזנן ובידגושץ', ול-S8 המוביל לכיוון אולשניצה, לודז' וורשה. את העיר משרת נמל התעופה ורוצלב קופרניקוס שהוא נמל תעופה בינלאומי הנמצא מערבית לעיר.

תחנת הרכבת של העיר היא ורוצלב גלובני, שבה עוברות בין היתר רכבות של חברת הרכבות הפולנית PKP. זמן הנסיעה לוורשה הוא כ-3 וחצי שעות, לפוזנן כשעתיים וחצי, לשצ'צ'ין 6 שעות, לגדנסק 5 שעות ולקרקוב 3 ורבע שעות. בסמוך לתחנת הרכבת נמצאת תחנת האוטובוסים המרכזית וקניון "ורוצלביה".

בעיר עובר נהר אודר, ופועלות בה מספר מרינות.

התחבורה הציבורית בעיר כוללת קווי אוטובוס, 22 קווי רכבת קלה המופעלים על ידי חברת Miejskie Przedsiębiorstwo Komunikacyjne.

לאורך העיר יש שבילי אופניים באורך כולל של 255 ק"מ, ובעיר מופעל שירות השכרת אופניים.

ערים תאומות
-----------

* הולנדהולנד ברדה, הולנד (מ־1991)
* מקסיקומקסיקו גוודלחרה, מקסיקו (מ־1995)
* בלארוסבלארוס הורדנה, בלארוס (מ־2003)
* צ'כיהצ'כיה הראדץ קראלובה, צ'כיה (מ־2003)
* גרמניהגרמניה דרזדן, גרמניה (מ־1963)
 (השותפות חודשה ב-1991)
* צרפתצרפת ויין, צרפת (מ־1990)
* גרמניהגרמניה ויסבאדן, גרמניה (מ־1987)
* אוקראינהאוקראינה לבוב, אוקראינה (מ־2002)
* צרפתצרפת ליל, צרפת (מ־2009)
* ליטאליטא קובנה, ליטא (מ־2003)
* ישראלישראל רמת גן, ישראל (מ־1997)
* ארצות הבריתארצות הברית שארלוט, קרוליינה הצפונית, ארצות הברית (מ־1991)

ראו גם
------

* אולם המאה בוורוצלב
* בית הכנסת החדש (ורוצלב)
* חנות הכלבו של האחים באראש
* בית הכנסת החסידה הלבנה

קישורים חיצוניים
----------------

| מיזמי קרן ויקימדיה |
| --- |
| ויקימסע מדריך למטייל בוויקימסע: **ורוצלב** |
| ויקישיתוף תמונות ומדיה בוויקישיתוף: **ורוצלב** |

* אתר האינטרנט הרשמי של ורוצלב
* ורוצלב, ברשת החברתית פייסבוק

* ורוצלב, ברשת החברתית אקס (טוויטר)

* ורוצלב, ברשת החברתית אינסטגרם

* ורוצלב, ברשת החברתית טיקטוק

* ורוצלב, סרטונים בערוץ היוטיוב
* ורוצלב (פולין), דף שער בספרייה הלאומית
* צילומים אחרים מוורוצלב - breslau 1930
* "ורוצלב", באתר JewishGen (באנגלית)
* אתר למנויים בלבד  נועה שניר, במדינת הגמדים, באתר "ידיעות אחרונות", 1 באוגוסט 2019
* רמי דברת, ‏ורוצלב - הפתעה נעימה על גדות האודר, באתר GoTravel
* אתר למנויים בלבד רותם בר כהן, מגניבה כמו ברלין, יפה כמו פראג: הפתעה פולנית ושמה ורוצלב, באתר הארץ, 27 בספטמבר 2023
* ורוצלב, באתר אנציקלופדיה בריטניקה (באנגלית)

הערות שוליים
------------

1. ↑  "Statistical Office in Wrocław". *wroclaw.stat.gov.pl*.
2. ↑  "Historical Overview of Wrocław – Wrocław in Your Pocket". *Inyourpocket.com*.

| הערים הגדולות של פוליןאומדן רשמי מתאריך 31 במרץ 2021 |
| --- |
| 
1. ↑  POLAND: Major Cities
 |
|  | דירוג | שם | פרובינציה | אוכלוסייה | דירוג | שם | פרובינציה | אוכלוסייה |  |
| ורשהורשהקרקובקרקוב |
| 1 | ורשה | מזוביה | 1,860,281 | 11 | קטוביץ | שלזיה | 285,711 | לודז'לודז'ורוצלבורוצלב |
| 2 | קרקוב | פולין קטן | 800,653 | 12 | גדיניה | פומרניה | 245,222 |
| 3 | לודז' | לודז' | 672,929 | 13 | צ'נסטוחובה | שלזיה | 213,107 |
| 4 | ורוצלב | שלזיה תחתית | 670,642 | 14 | ראדום | מזוביה | 201,601 |
| 5 | פוזנן | פולין גדול | 546,859 | 15 | טורון | קויאוויה-פומרניה | 198,273 |
| 6 | גדנסק | פומרניה | 486,022 | 16 | ז'שוב | פודקרפצקיה | 195,871 |
| 7 | שצ'צ'ין | פומרניה המערבית | 396,168 | 17 | סוסנוביץ | שלזיה | 193,660 |
| 8 | בידגושץ' | קויאוויה-פומרניה | 337,666 | 18 | קיילצה | שוויינטוקז'יסקיה | 186,894 |
| 9 | לובלין | לובלין | 334,681 | 19 | גליביצה | שלזיה | 174,016 |
| 10 | ביאליסטוק | פודלסיה | 294,242 | 20 | זאבז'ה | שלזיה | 170,225 |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007547793605171
* BnF: cb12109794w (data)
* GND: 4008216-7
* LCCN: n80050802
* MusicBrainz: 309f34c5-5df2-4bc7-9ad4-2ba4a78abb67
* NARA: 10045289
* NKC: ge131413
* VIAF: 145367499
* WorldCat: lccn-n80050802

 |